Вадзіцель ПАВП №17 аг. Ражанка прапаршчык унутранай службы Анатолій Іванавіч Мішкель працуе ў раённым аддзеле па надзвычайных сітуацыях ужо 23 гады. Праз некалькі год пасля службы ў арміі, а ён паўтара года быў вадзіцелем БТР у Нагорным Карабаху, прыйшоў у пажарную часць. Пра ўсе цяжкасці прафесіі выратавальніка ведае не па чутках. Ён прымае непасрэдны ўдзел у ліквідацыі кожнай надзвычайнай сітуацыі, куды б ні прыйшлося выязджаць.